CELEX: 62011CN0617
Language: sl
Date: 2011-12-01 00:00:00
Title: Zadeva C-617/11 P: Pritožba, ki jo je 1. decembra 2011 vložil Luigi Marcuccio zoper sodbo Splošnega sodišča (četrti senat) z dne 14. septembra 2011 v zadevi T-236/02, Marcuccio proti Komisiji

28.1.2012   
            
            
               SL
            
            
               Uradni list Evropske unije
            
            
               C 25/43
            
         
      Pritožba, ki jo je 1. decembra 2011 vložil Luigi Marcuccio zoper sodbo Splošnega sodišča (četrti senat) z dne 14. septembra 2011 v zadevi T-236/02, Marcuccio proti Komisiji
      (Zadeva C-617/11 P)
      (2012/C 25/81)
      Jezik postopka: italijanščina
      
         Stranki
      
      
         Pritožnik: Luigi Marcuccio (zastopnik: G. Cipressa, odvetnik)
      
         Druga stranka v postopku: Evropska komisija
      
         Predlogi
      
      
                  —
               
               
                  Razveljavijo naj se deli sodbe z dne 14. septembra 2011 v zadevi T-236/02, v katerih so bili zavrnjeni zahtevki, ki jih je pritožnik podal v postopku na prvi stopnji, za dodelitev dodatkov in odškodnine;
               
            
                  —
               
               
                  primarno, nasprotni stranki v postopku s pritožbo naj se naloži plačilo stroškov in v celoti ugodi zahtevkom za dodelitev dodatkov in odškodnine;
               
            
                  —
               
               
                  podredno, zadevo naj se glede zahtevkov za dodelitev dodatkov in odškodnine vrne v ponovno odločanje Splošnemu sodišču.
               
            
         Pritožbeni razlogi in bistvene trditve
      
      
                  —
               
               
                  Kršitve postopka, ki so tako težke, da nepopravljivo škodujejo interesom pritožnika;
               
            
                  —
               
               
                  absolutni neobstoj obrazložitve, tudi zaradi neprimernosti, izkrivljanja dejstev, nelogičnosti in nekoherentnosti, nepravilne, zmotne in neprimerne razlage in uporabe Priloge X k Kadrovskim predpisom Evropske unije, pravil za razlaganje predpisov in pogojev za to, da se instituciji Evropske unije naloži plačilo odškodnine;
               
            
                  —
               
               
                  zamenjava in samovoljnost pri ugotavljanju dejstev ter utemeljitev na podlagi napačnega dejanskega stanja ter izkrivljanje dejstev;
               
            
                  —
               
               
                  utemeljitev na podlagi napačnega dejanskega stanja in zloraba dejanskega stanja ter nepravilna, zmotna in neprimerna razlaga in uporaba pravil glede dopustnosti tožb.